**Azaroaren 11n itzuliko da Mungiako Klasikoen IX. Rallya**

**- 8:00etatik 10:00etara egiaztapenak egingo dira, eta 11:00etan hasiko da Bizkaiko errepide ikusgarriak zeharkatzen dituen ibilbidea.**

**- 25 urte baino gehiago dituzten automobilak parte hartuko dute, kronometratutako 12 tartetan zehar eta 50 km orduko abiaduran gehienez.**

**Mungia, 2023ko azaroaren 7an.** Aurten ere Mungiako Klasikoen IX. Rallya itzuliko da antzinako auto ikusgarriekin, segurtasun eta nabigazio sistema modernoekin. Hitzordua datorren larunbatean izango da, azaroak 11, 11:00etatik aurrera.

Mungia Racing Elkarteak, Udalarekin elkarlanean, ekitaldi hau berriz antolatu du. Bertan 25 urte baino gehiago dituzten automobilek Bizkaiko errepideak zeharkatuko dituzte, kronometratutako 12 zatitan zehar (6 goizean eta 6 arratsaldean) eta 50 km orduko abiadura gainditu gabe.

Ekitaldi honetako zentro nagusia Izenadubaren ondoan dagoen aparkalekuan egongo da. Bertan, parte-hartzaileek 11:00etan hasi beharko dute ibilbidea. Azaroaren 11ra arte ez da ezagutzera emango. Lehenago, 8:00etatik 10:00etara, egiaztapenak egiteko unea izango da. Eguna amaitzeko, 21:00etan Mugire Txokoan, sari banaketa egingo da.

Mungia Racing Elkartearen arabera 2023ko edizio honetan 50 ibilgailuk baino gehiagok parte hartuko dute, eta nabarmentzekoa da emakumeen parte-hartze handia, pilotu eta kopilotuen artean, orain arte egindako izen emateen arabera.